internet vaartha 177 Views
న్యూఢిల్లీ : గౌరవ ప్రదంగా బకాయిలన్నీ చెల్లించండి లేదా మూల్యం చెల్లించుకోవాల్సి ఉంటుంది. ఆర్థిక మంత్రి అరుణ్‌జైట్లీ కింగ్‌ఫిషర్‌ ఛైర్మన్‌ విజయ్ మాల్యాకు తీవ్రస్థాయిలో హెచ్చరికలు చేశారు. బ్యాంకులు, ఇతర ప్రభుత్వసంస్థల బకాయిలను గౌరవ ప్రదంగా పరిష్కరించుకోవడం మంచిది లేదంటే దర్యాప్తు సంస్థలు, బ్యాంకులనుంచి కఠిన కార్యాచరణ తప్పదని జైట్లీ హెచ్చరించారు. వ్యక్తిగతంగా ఎవరిపేర్లను ప్రస్తావించబోనని, అయితే విజయ్ మాల్యా లాంటి భారీసంస్థలు గౌరవప్రదంగా వారిబకాయిలు పరిష్కరించుకోవడం మంచిదని అన్నారు. బ్యాంకు లు విజయ్ మాల్యకు చెందినకంపెనీల సెక్యూరిటీలు ఇతరత్రాపై కూడా చర్యలు తీసుకుంటాయని, 9000 కోట్లకుపైబడిన బకాయిలు వసూలుకు బ్యాంకులు ఉపక్రమిస్తాయన్నారు.కింగ్‌ఫిషర్‌ వ్యవస్థాప కుడు విజయ్ మాల్యా ప్రస్తుతం లండన్‌ లో ఉన్న సంగతి తెలిసిందే. మాల్యా, కింగ్‌ఫిషర్‌ ఎయిర్‌లైన్స్‌ 7800 కోట్లు 17 బ్యాంకులకు చెల్లించాల్సి ఉంది. వీటిలో ఎస్‌బిఐ ఒక్క సంస్థకే 1600 కోట్లు చెల్లిం చాల్సి ఉంది. ఇతర బ్యాంకులపరంగా చూస్తే పంజా బ్‌నేషనల్‌బ్యాంకు, ఐడిబిఐ బ్యాంకులు 800కోట్లు చొప్పున, బ్యాంక్‌ ఆఫ్‌ ఇండియాకు 650 కోట్లు, బ్యాంక్‌ ఆఫ్‌ బరోడాకు 550 కోట్లు, సెంట్రల్‌ బ్యాంక్‌ ఆఫ్‌ ఇండియాయు 410 కోట్లు చొప్పున మాల్యా బకాయిపడ్డారు. యుకో బ్యాంకు 320 కోట్లు రికవరీ చేయాల్సిఉంది. కార్పొరేషన్‌ బ్యాంకు 310 కోట్లు, స్టేట్‌ బ్యాంక్‌ ఆఫ్‌ మైసూర్‌ 150 కోట్లు, ఇండియన్‌ ఓవర్సీస్‌ బ్యాంకు 140 కోట్లు, ఫెడరల్‌ బ్యాంకు 90 కోట్లు, పంజాబ్‌ సింధ్‌ బ్యాంకు 60 కోట్లు, యాక్సిస్‌బ్యాంకు 50 కోట్లు చెల్లించాల్సి ఉంటుంది. ఆర్థిక మంత్రి అరుణ్‌ జైట్లీ మాట్లాడుతూ ఎన్‌పిఎల సమస్యలను పరిశీలిస్తోందని, ఉక్కు, వస్త్రపరిశ్రమ, హైవేలు, మౌలిక వనరులు వంటివిఆటిలో ఎక్కువ ఎన్‌పిఎలు ఉన్నాయని, ఆర్థిక మందగమనమే ఇందుకు కారణమని పేర్కొన్నారు. ఎన్‌పిఎల పరిష్కార కార్యాచరణ ప్రారంభం అయిందని, ఎక్కువ ఒత్తిడి ఉన్న రంగాలపై దృష్టిసారించినట్లు తెలిపారు. ఆర్థికవాతావరణం దృష్ట్యా కొంత, కొన్ని కేటగిరీల పరిశ్రమల్లో నష్టాలు కూడా మరికొంత కారణం అవుతున్నాయని, ప్రస్తుతం వీటిన్నింటిపైనా దృష్టిపెట్టామన్నారు.